Az infrastruktúra minősége: kinek a felelőssége?
dr. Kovács Oszkár, MMK

Az előadás a Magyar Mérnöki Kamara Hírközlési és Informatikai Tagozat tevékenysége során felhalmozott tapasztalatok alapján került összeállításra, a megállapítások tükrözik a Tagozat álláspontját.

A fizikai infrastruktúra funkcionális szerepének bemutatása után rövid áttekintést ad az architekturális elméleti alapokról, a minőséget meghatározó funkcionális technikai és gazdasági tényezőkről.

A következő rész elemzi az érdekelt szereplők (hálózat üzemeltetők, fogyasztók, gyártók, állami szabályozók stb.) szempontjait, érdekeit (vagy azok hiányát)az infrastruktúra minőségének emelésében, javításában.

Ezután következtetések levonása következik, melyek közül legfontosabb, hogy az infokommunikációs infrastruktúra minősége közérdek, függetlenül attól, hogy milyenek a pillanatnyi tulajdonviszonyok.

A következőkben az előadás összefoglalja az elvárásokat, szabályozáspolitikai javaslatokat. Ezután ismerteti, hogy a Magyar Mérnöki kamara mit tesz, mit kíván tenni, hogy a helyzet pozitív irányban fejlődjön.